
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1196 

31 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Κατάρτιση του Οργανισμού Εσωτερικής Υπηρεσίας του 
Συμβουλίου Περιοχής της 7ης Εδαφικής Περι¬ 
φέρειας του Νομού Θεσσαλονίκης. 1 

Τροποποίηση και προσαρμογή του Οργανισμού εσωτε¬ 
ρικής Υπηρεσίας της κοινότητας Ξηροχωρίου Ν. 

Θεσσ/νίκης. 2 

Τροποποίηση της συστατικής πράξης του νομικού προ¬ 
σώπου με την επωνυμία «Σχολική Επιτροπή 1ου 
Δημοτικού Σχολείου και 2ου Νηπιαγωγείου» Δήμου 
Αγίου Αθανασίου Νομού Θεσσαλονίκης. 3 

Κατάρτιση του Οργανισμού Εσωτερικής Υπηρεσίας του 
Συμβουλίου Περιοχής της 7ης Εδαφικής Περιφέρειας 
του Νομού Θεσσαλονίκης. 

Ο Δ/ΝΤΗΣ ΤΗΣ ΠΕΡΙΦ/ΚΗΣ Δ/ΣΗΣ Ν. ΘΕΣ/ΝΙΚΗΣ 
Έχοντας υπόψη: 

1. Τις διατάξεις του άρθρου 214 του Π.Δ. 410/1995 
(Δ.Κ.Κ.). 

2. Τις διατάξεις των άρθρων 2, 12 (όπως τροποποιήθηκε 
με το άρθρο 8 παρ.5 του Ν.2307/1995) και 320 του 
Ν.1188/1981. 

3. Τις διατάξεις του Ν. 1586/1986. 

4. Το Π.Δ. 37α/1987 όπως τροποποιήθηκε και συμπληρώ¬ 
θηκε με το Π.Δ. 22/1990. 

5. Τις διατάξεις των άρθρων 34-38 του Ν.2190/1994. 

6. Την διάταξη του άρθρου 14του Ν.2399/1996 (ΦΕΚ90Α) 
με την οποία καταργείται η θέση του Περιφερειακού 
Διευθυντή και την αρ. πρωτ.943/1996 απόφαση του Γ ενικού 
Γραμματέα Περιφέρειας Κεντρικής Μακεδονίας, με την ο¬ 
ποία ορίζεται ο αναπληρωτής αυτού. 

7. Το αρ.169/11-5-1995 Π.Δ. (ΦΕΚ 93Α), με το οποίο κα¬ 
θορίσθηκαν οι εδαφικές περιφέρειες, η έδρα και η ονομα¬ 
σία των συμβουλίων περιοχής του Νομού Θεσσαλονίκης. 

8. Τη σύμφωνη γνώμη του Υπηρεσιακού Συμβουλίου 
Υπαλλήλων Ο.Τ.Α. Νομού Θεσσαλονίκης (πλην Δήμου 
Θεσσαλονίκης) που διατυπώθηκε στο αρ. 4/24-10-1996 
πρακτικό (θέμα 9ο). 

9. Την αρ.26/1996 απόφαση του διοικητικού Συμβουλίου 
του Συμβουλίου Περιοχής της 7ης εδαφικής περιφέρειας 
Νομού Θεσσαλονίκης., αποφασίζουμε: 


Την κατάρτιση του Οργανισμού Εσωτερικής Υπηρεσίας 
του Συμβουλίου Περιοχής της 7ης Εδαφικής Περιφέρειας 
του Νομού μας κατά τα οριζόμενα στη 26/1996 απόφαση 
του διοικητικού συμβουλίου και στην αρ.4/1996 σύμφωνη 
γνώμη του Υπηρεσιακού Συμβουλίου Υπαλλήλων Ο.Τ.Α. 
Νομού Θεσσαλονίκης (πλην δήμου Θεσσαλονίκης), ως ε¬ 
ξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΣΥΜΒΟΥΛΙΟΥ ΠΕΡΙΟΧΗΣ 
7ης ΕΔΑΦΙΚΗΣ ΠΕΡΙΦΕΡΕΙΑΣ ΝΟΜΟΥ ΘΕΣ/ΝΙΚΗΣ 

ΚΕΦΑΛΑΙΟ Α: 

ΑΡΜΟΔΙΟΤΗΤΕΣ ΚΑΙ ΔΙΑΡΘΡΩΣΗ ΤΟΥ Σ.Π. 

ΑΡΘΡΟ 1 

ΑΡΜΟΔΙΟΤΗΤΕΣ ΤΟΥ Σ.Π. 

Οι αρμοδιότητες που από τον Νόμο έχουν παραχωρηθεί 
στο Σ.Π. για την εκπλήρωση των σκοπών του είναι: 

1. Η κατάρτιση των μεσοχρόνιων και ετήσιων Τοπικών 
Αναπτυξιακών Προγραμμάτων της περιοχής σύμφωνα με 
το Ν. 1622/86. 

2. Η συμμετοχή στη διαδικασία κατάρτισηςτων μεσοχρό¬ 
νιων Νομαρχιακών Αναπτυξιακών Προγραμμάτων με σχε¬ 
τικές προτάσεις. 

3. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτωντης Ευρωπαϊκής Ένωσης που αφορούντην 
περιοχή τους. 

4. Η υλοποίηση του Πολεοδομικού Σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) ή 
των Ειδικών Χωροταξικών Μελετών και τήρηση των δεδο¬ 
μένων του Κτηματολογίου της Περιοχής τους, όπως αυτά 
προκύπτουν από το συνολικό σχεδίασμά και την ολοκλη¬ 
ρωμένη διαχείριση του Εθνικού Κτηματολογίου. 

5. Η παροχή οργανωτικής και διοικητικής υποστήριξης 
στους Ο.Τ.Α μέλη τους. 

6. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοινω¬ 
νικού εξοπλισμού και πολιτιστική ανάπτυξη. 

7. Η μέριμνα για την προστασία του περιβάλλοντος σε θέ¬ 
ματα διακοινοτικής ή διαδημοτικής σημασίας. 

8. Η αξιοποίηση των πλουτοπαραγωγικών πόρων διακοι- 
νοτικής ή διαδημοτικής σημασίας. 

9. Η άσκηση όσων άλλων αρμοδιοτήτων ανατεθούν από 
τους ΟΤΑ Μέλη τους ή από τη Νομαρχιακή Αυτοδιοίκηση. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ Σ.Π. 

Το Σ.Π. έχει μιά διεύθυνση με τα παρακάτω 1 τμήμα και 2 
γραφεία: 

1. Γραφείο Προγραμματισμού, Ανάπτυξης & Περι¬ 
βάλλοντος. 

2. Τμήμα Τεχνικών Έργων & Υπηρεσιών. 

3. Γραφείο Διοικητικών - Οικονομικών Υπηρεσιών. - Ταμει¬ 
ακή Υπηρεσία 

ΑΡΘΡΟ 3 

ΓΡΑΦΕΙΟ ΠΡΟΓΡΑΜΜΑΤΙΣΜΟΥ, ΑΝΑΠΤΥΞΗΣ ΚΑΙ 
ΠΕΡΙΒΑΛΛΟΝΤΟΣ 

Αρμοδιότητες του γραφείου είναι ο σχεδιασμός του βρα¬ 
χυπρόθεσμου, μέσου και μακροπρόθεσμου Προ-γράμμα- 
τος Ανάπτυξης του Συμβουλίου Περιοχής, ο προσδιορι¬ 
σμός των αναπτυξιακών στόχων της περιοχής, στα πλαίσια 
των αναπτυξιακών στόχωντου Νομού και της Περιφέρειας, 
η παρακολούθηση και η αξιολόγηση της έγκαιρης και απο¬ 
δοτικής υλοποίησης όλων των προγραμματισμένων δρα¬ 
στηριοτήτων του Σ.Π., η ιδιαίτερη μέριμνα για την προστα¬ 
σία και την παρακολούθηση του περιβάλλοντος καθώς και 
ό,τι αφορά τις κοινωνικές και πολιτιστικές δραστηριότητες. 

Ειδικότερα οι αρμοδιότητέςτου είναι: 

3.1. Σχεδιασμός & προγραμματισμός - κοινωνικές & πολι¬ 
τιστικές Δραστηριότητες 

1. Συντάσσει προτάσεις για τον σχεδίασμά του βραχυ¬ 
πρόθεσμου, του μέσου και μακροπρόθεσμου Προγράμ¬ 
ματος Ανάπτυξης του Σ.Π. και ιδιαίτερα στον προσδιορισμό 
των αναπτυξιακών στόχωντης περιοχής στα πλαίσια του Νο¬ 
μαρχιακού και Περιφερειακού Αναπτυξιακού Σχεδιασμού. 

2. Εισηγείταιτον ετήσιο Αναπτυξιακό Πρόγραμμα του Σ.Π. 

3. Εποπτεύει της εφαρμογής του Προγράμματος Ανά¬ 
πτυξης και η διενέργεια συνεχούς έλεγχου για την αποδοτι¬ 
κότερη και αποτελεσματικότερη υλοποίηση του. 

4. Επεξεργάζεται τις προτάσεις των κατοίκων και των φο¬ 
ρέων της τοπικής κοινωνίας που έχουν σχέση με τους στό¬ 
χους του Σ.Π. και καταρτίζει ανάλογες εισηγήσεις στο Δ.Σ. 

5. Καταρτίζει σε συνεργασία με τους υπεύθυνους των άλ¬ 
λων Τμημάτων αιτήσεων ένταξης του Σ.Π. σε Εθνικά ή Ευρω¬ 
παϊκά Προγράμματα Ανάπτυξης ανάλογα με τους αναπτυ¬ 
ξιακούς στόχους του Σ.Π. εποπτεύει της υλοποίησής τους. 

6. Μετά το πέρας κάθε δραστηριότητας/έργου/εκδήλώ- 
σης, παρουσιάζει γραπτής έκθεσης στον Διευθυντή και 
στον Πρόεδρο, με εκτιμήσεις και σχόλια, για την αποτελε- 
σματικότητα της συγκεκριμένης δραστηριότητας στην κά¬ 
λυψη των αντίστοιχων αναγκών της τοπικής κοινωνίας. 

7. Συγκεντρώνει, επεξεργάζεται και τηρεί στατιστικά στοι¬ 
χεία για την οικονομική, κοινωνική και πολιτιστική κατάστα¬ 
ση στην περιοχή. 

8. Σχεδιάζει και παρακολουθεί τα Προγράμματα που α¬ 
φορούν την κοινωνική και πολιτιστική ανάπτυξη και βελτίω¬ 
ση της ποιότητας ζωής. 

9. Προτείνει τρόπους αξιοποίησης των πλουτοπαραγωγι- 
κών πόρων διακοινοτικής ή διαδημοτικής σημασίας. 

3.2. Προστασία - Παρακολούθηση περιβάλλοντος 

1. Εκπονεί μελέτες περιβαλλοντικών επιπτώσεων υφιστά¬ 
μενων ή μελλοντικών δράσεων της περιοχής. 

2. Σχεδιάζει και προγραμματίζει δράσεις σχετικές με την 
ενιαία διαχείριση των απορριμμάτων. 

3. Σχεδιάζει προγράμματα ανακύκλωσης υλικών. 

4. Διενεργεί έλεγχο των πηγών μόλυνσης του περιβάλλο¬ 
ντος καί σχεδιάζει μέτρα για την προστασία του υπόγειου υ¬ 
δατικού δυναμικού. 

5. Φροντίζει για τον έλεγχο της κυκλοφορίας και στάθ¬ 
μευσης των οχημάτων. 


ΑΡΘΡΟ 4: 

ΓΡΑΦΕΙΟ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ - 
ΤΑΜΕΙΑΚΗ ΥΠΗΡΕΣΙΑ 

Οι αρμοδιότητες του γραφείου είναι: 

1. Η διοικητική στήριξη του Σ.Π. και των Ο.Τ.Α. μελώντου Σ.Π.. 

2. Η διοικητική και οικονομική υποστήριξη των Ν.Π.Δ.Δ. 
του Σ.Π. και των Ο.Τ.Α. μελώντου 

3. Η τήρηση των διαδικασιών και του αρχείου που έχουν 
σχέση με τα θέματα προσωπικού του Σ. Π. 

4. Ο έλεγχος και η τήρηση των διαδικασιών οικονομικού 
προγραμματισμού και ελέγχου του Σ.Π. 

5. Ο έλεγχος και η τήρηση των διαδικασιών βεβαίωσης 
των κάθε φύσης εσόδων του Σ.Π. 

6. Η τήρηση διαδικασιών ελέγχου των δαπανών του Σ.Π. 

7. Η διαχειριστική παρακολούθηση της περιουσίας του 
Σ.Π. 

8.0 έλεγχος και η τήρηση των διαδικασιών εισπράξεων - 
πληρωμών. 

9.0 έλεγχος και η τήρηση των διαδικασιών λογιστικής α¬ 
πεικόνισης των οικονομικώνπράξεωντου Σ.Π. 

Ειδικότερα οι αρμοδιότητές του είναι: 

4.1. ΔΙΟΙΚΗΤΙΚΑ - ΔΗΜΟΣΙΟΤΗΤΑ 

4.1.1. Γραμματεία Προέδρου - Διοικητικού Συμβουλίου - 
Υπηρεσιών του Σ.Π. 

1. Μεριμνά για την διεκπεραίωση και αρχειοθέτηση της 
προσωπικής αλληλογραφίας και των αποφάσεων του 
Προέδρου. 

2. Ρυθμίζει τις συναντήσεις και επικοινωνίες του 
Προέδρου. 

3. Τηρείτο προσωπικό αρχείο εγγράφωντου Προέδρου. 

4. Τηρεί τα πρακτικά των συναντήσεων ή των συμβουλίων 
στα οποία μετέχει ο Πρόεδρος. 

5. Συγκεντρώνει τα στοιχεία ή τα έγγραφα που πρέπει να 
υπογραφούν από τον Πρόεδρο και μεριμνά για την υπογρα¬ 
φή και τη διεκπεραίωσή τους. 

6. Τηρεί αρχείο Αποφάσεων Προέδρου. 

7. Ενημερώνει τα μέλη του Δ.Σ. για τα θέματα και το χρό¬ 
νο/τόπο κάθε συνεδρίασης. 

8. Μεριμνά για τη συγκέντρωση, αναπαραγωγή και απο¬ 
στολή στα μέλη του Δ.Σ. των διαφόρων εισηγήσεων και γε¬ 
νικά του ενημερωτικού υλικού του σχετικού με τα θέματα 
των συνεδριάσεων. 

9. Τηρεί τα πρακτικά κατά την διάρκεια των συνεδριάσε¬ 
ων. 

10. Τηρεί αρχείο πρακτικών και αποφάσεωντου Δ.Σ. 

11. Δακτυλογραφεί / αναπαράγει τις αποφάσεις του Δ.Σ. 
και φροντίζει για την αποστολή τους στην Περιφερειακή 
Διοίκηση. 

12. Ενημερώνει τις Υπηρεσίες του Σ.Π. για τις εγκεκριμέ¬ 
νες αποφάσεις του Δ.Σ. 

13. Μεριμνά για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλληλων 
μέσων κλπ. 

14. Τηρεί αρχείο εκπροσώπωντου Σ. Π. σε διάφορους φο¬ 
ρείς και όργανα και φροντίζει για την αποστολή στοιχείων 
προς τους εκπροσώπους αυτούς, για την επικοινωνία, πα¬ 
ραλαβή και εσωτερική διεκπεραίωση των εκθέσεών τους 
προς το Σ.Π. 

15. Παρακολουθεί όλη τη δραστηριότητα του Σ.Π. 

16. Τηρεί ιδιαίτερο πρωτόκολλο εισερχομένων - εξερχό- 
μενων εγγράφων τα οποία διεκπεραιώνονται στις αρμόδιες 
υπηρεσίες. 

17. Δακτυλογραφεί και διεκπεραιώνει την αλληλογραφία 
των υπηρεσιών του Σ.Π. 

18. Φροντίζει για τη δημοσίευση των διακηρύξεων και των 
ανακοινώσεων των υπηρεσιών του Σ.Π.. 

19. Παραλαμβάνει τον ημερήσιο και περιοδικό τύπο, κα¬ 
θώς και άλατα έντυπα που αποστέλλονται στο Σ.Π.. Επιμε¬ 
λείται της καθημερινής αποδελτίωσης του τύπου. 

4.1.2. Θέματα Προσωπικού 

1. Είναι υπεύθυνο για την εφαρμογή όλων των Νόμων και 
Διαταγμάτων που αφορούν στο πάσης φύσης προσωπικό 
του Σ.Π. καιασκείτις αρμοδιότητες που απορρέουν από τον 
Ν.1188/81. 

2. Τηρεί τις διαδικασίες που αφορούν την πρόσληψη, α¬ 
πόλυση, προαγωγή, παραίτηση, τοποθέτηση, μετακίνηση, 
απόσπαση, μετάταξη, κλπ. του προσωπικού του Σ.Π. με ο¬ 
ποιαδήποτε σχέση εργασίας, σύμφωνα με τις εκάστοτε ι- 
σχύουσες διατάξεις. 

3. Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ιδιωτικού Δικαίου 
προσωπικού. 

4. Εφαρμόζει το Πειθαρχικό Δίκαιο. 

5. Τηρεί τις διαδικασίες ελέγχου παρουσίας, παροχής α¬ 
δειών, αξιολόγησης και άσκησης πειθαρχικού δικαίου στο 
προσωπικότουΣ.Π., με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

6. Κάνειπροτάσειςγιατηνορθολογική κατανομή του προ¬ 
σωπικού ώστε να λειτουργούν εύρυθμα οι υπηρεσίες. 

7. Παρακολουθείτη μισθοδοτική κατάσταση όλωντων ερ¬ 
γαζομένων, επιμελείται της διαδικασίας για την έκδοση των 
σχετικών βεβαιώσεων και πιστοποιητικών, όποτε ζητούνται. 

8. Τηρεί αρχείο καταβληθεισών αμοιβών στο προσωπικό 
του Σ.Π. και εκδίδει τις αντίστοιχες βεβαιώσεις αποδοχών. 

4.1.3. Παροχή Υπηρεσιών προς τους Πολίτες 

1. Παρακολουθεί, μελετά και αναλύει τα στατιστικά στοι¬ 
χεία των υπηρεσιών 

του Σ.Π. 

2. Παρέχει πληροφορίες, πίνακες και ότι άλλο στατιστικό 
στοιχείο ήθελε ζητηθεί. 

3. Παρέχει υπηρεσίες που αφορούν την αστική και δημο¬ 
τική κατάσταση των πολιτών. 

4. Παρέχει υπηρεσίες που αφορούν την μεταφορά μαθη¬ 
τών με σχολικά λεωφορεία. 

5. Διοργανώνει πολιτιστικές εκδηλώσεις. 

6. Χορηγεί άδειες λειτουργίας καταστημάτων. 

8. Ενημερώνει τους πολίτες για τα δικαιώματά τους. 

9. Ενημερώνει τους πολίτες για τις ενέργειες που απαι¬ 
τούνται για τη διεκπεραίωση των υποθέσεών τους. 

10. Εφοδιάζει τους πολίτες με τα απαραίτητα πληροφο¬ 
ριακά στοιχεία καιτα διαθέσιμα έντυπα που έχουν θέσει στη 
διάθεσή του οι Δημόσιες Υπηρεσίες 

και οι ΟΤΑ - μέλη του. 

11. Κατευθύνει τους πολίτες στη διεκπεραίωση των υπο¬ 
θέσεών τους, και τους συμβουλεύει για την καλύτερη αντι¬ 
μετώπιση των προβλημάτων τους. 

12. Επιμελείται των ενημερωτικών εκδόσεων ή εκπομπών 
του Σ.Π. στα Μ.Μ.Ε. 

13. Τηρείτο πληροφοριακό αρχείο των δημοσιεύσεων και 
εκπομπών που αφορούν το Σ.Π. καθώς και των σχετικών α¬ 
παντήσεων. 

14. Κατευθύνει και οργανώνει της επικοινωνία των πολι¬ 
τών με τις Υπηρεσίες του Σ.Π. 

15. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορούν στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

16. Διαθέτει ενημερωτικά φυλλάδια, οδηγίες, έντυπα κλπ. 

4.1.4. Δημοσιότητα - Δημόσιες Σχέσεις 

1. Επεξεργάζεται, καταρτίζει, εισηγείται και εκτελεί τα 
προγράμματα προβολής του έργου και των υπηρεσιών που 
παρέχει το Σ.Π. 

2. Σχεδιάζει, εισηγείται και εφαρμόζει τα προγράμματα ε¬ 


νημέρωσης των πολιτών για τις επιδιώξεις, στόχους και υ¬ 
πηρεσίες του Σ.Π. με γενικό στόχο τη δραστηριοποίηση των 
πολιτών για την προώθηση των τοπικών συμφερόντων. 

3. Σχεδιάζει, εισηγείται και εφαρμόζει τα προγράμματα ε¬ 
νημέρωσης των επισκεπτών της περιοχής. 

4. Επιμελείται των ενημερωτικών εκδόσεων ή εκπομπών 
του Σ.Π. στα Μ.Μ.Ε. 

5. Ασχολείται με την οργανωτική προετοιμασία και οργα¬ 
νωτική υποστήριξη ενημερωτικών συνεδρίων, συνελεύσε¬ 
ων, εορτών, δεξιώσεων και γενικά εκδηλώσεων του Σ.Π. 

6. Τηρείτο πληροφοριακό αρχείο δημοσιεύσεων ή εκπο¬ 
μπών που αφορούν το Σ.Π. καθώς και των σχετικών απα¬ 
ντήσεων. 

4.1.5. Διοικητική υποστήριξη των Ν.Π.Δ.Δ. του Σ.Π. 
Ασχολείται με την εκτέλεση των λειτουργιών διοικητικής 
υποστήριξης (τήρηση αρχείων, γραμματειακή υποστήριξη, 
πρακτικά, ενημέρωση Προέδρου, Δ.Σ. κ.λ.π.) που είναι ανα¬ 
γκαίες για τη λειτουργία των Ν.Π.Δ.Δ. του Σ.Π. και των 
Ο.Τ.Α. μελών του. Συνεργάζεται με τις Διοικητικές 
Υπηρεσίες των Ν.Π.Δ.Δ. και το γραφείο Οικονομικών 
Υπηρεσιών για θέματα οικονομικής διαχείρισης των 
Ν.Π.Δ.Δ.. Υποστηρίζει τις υπηρεσίες των Ν.Π.Δ.Δ. των 
Ο.Τ.Α. του Σ.Π.. 

4.2. ΟΙΚΟΝΟΜΙΚΑ - ΤΑΜΕΙΑΚΗ ΥΠΗΡΕΣΙΑ 

4.2.1. Οικονομικός Προγραμματισμός και Πλη-ροφόρηση 

1. Παρακολουθεί την πορεία των εσόδων και των εξόδων 
και ενημερώνει εγκαίρως τις αρμόδιες υπηρεσίες για τη σύ¬ 
νταξη εκθέσεων δαπανών και εσόδων, όταν οι εγκεκριμένες 
απορροφώ νται. 

2. Τηρεί αρχείο ετήσιων απολογισμών εσόδων - εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το ταμείο. 

3. Παρακολουθεί την πορεία των εσόδων - εξόδων του 
προϋπολογισμού και εισηγείται τη σωστή κατανομή των πι¬ 
στώσεων και την απορρόφηση των δαπανών για την εκτέ¬ 
λεση των έργων, των προμηθειών καθώς και την κίνηση του 
χρέους και της περιουσίας γενικά. 

4. Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούντο Σ.Π. και είναι 
χρήσιμα για τις προβλέψεις του προϋπολογισμού. 

5. Παρακολουθεί την πορεία εκτέλεσης του προϋπολογι¬ 
σμού εσόδων - εξόδων, εισηγείται την αναμόρφωσή του, με 
την εγγραφή νέων εσόδων και την χορήγηση συμπληρωμα¬ 
τικών και έκτακτων πιστώσεων. 

6. Παρακολουθεί τα εγκεκριμένα δάνεια του Σ.Π και τηρεί 
πίνακες ετήσιων τοκοχρεολυτικών δόσεων για κάθε περί¬ 
πτωση, ενημερώνοντας πάντοτετο Ταμείο του Σ.Π. 

7. Διαχειρίζεται τις χρηματοδοτήσεις από το Πρόγραμμα 
Δημοσίων Επενδύσεων και από τους πόρους των 
Προγραμμάτων της Ευρωπαϊκής Ένωσης που αφορούντην 
περιοχή. 

8. Συνεργάζεται με άλλες ενότητες για την τήρηση διαδι¬ 
κασιών αμφίδρομης ενημέρωσης και ροής των οικονομικών 
πληροφοριών που σχετίζονται με την εκτέλεση του προϋ¬ 
πολογισμού και τις αναθεωρήσεις του. 

4.2.2. Διαχείριση Περιουσίας Σ.Π. 

1. Τηρεί αρχείο ακίνητης περιουσίας του Σ.Π. 

2. Επιμελείται της ασφάλισης των κινητών και ακινήτων 
περιουσιακών στοιχείωντου Σ.Π. 

3. Προτείνει τρόπους εκμετάλλευσης της ακίνητης περι¬ 
ουσίας του Σ.Π. (μισθώσεις, κατάρτιση σχετικών συμβάσε¬ 
ων, κλπ). 

4. Τηρεί αρχείο κληροδοτημάτων προς το Σ.Π. και προτεί¬ 
νει τρόπους για την αξιοποίησή τους. 

5. Τηρεί τις διαδικασίες που σχετίζονται με τις δωρεές 
προς το Σ.Π. 

4.2.3. Έλεγχος Εσόδων - Εξόδων. 

1. Παραλαμβάνει τα κάθε φύσης παραστατικά που απαι¬ 
τούνται κατά περίπτωση για την πληρωμή των οφειλώντου 
Σ.Π. στους αντίστοιχους δικαιούχους. 

2. Φροντίζει για την υπογραφή των χρηματικών ενταλμά¬ 
των από τον Πρόεδρο και την αρχειοθέτησή τους με τα δι- 
καιολογητικά τους. 

3. Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη δυ¬ 
νατότητα έκδοσης Χ.Ε.Π. 

4. Παρέχει κάθε είδους στοιχεία που ζητούνται από 
Δημόσιες / Ελεγκτικές υπηρεσίες, σύμφωνα με τις διατά¬ 
ξεις που ισχύουν εκάστοτε. 

5. Ασχολείται με την οικονομική διαχείριση και λογιστική 
παρακολούθηση των προγραμμάτων της Ευρωπαϊκής 
Ένωσης. 

6. Συγκεντρώνει τα στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων προς 
το Σ.Π. των φυσικών προσώπων ή κάθε είδους επιχειρήσε¬ 
ων της περιοχής, για φόρους, εισφορές, τέλη, δικαιώματα 
που περιοδικά πρέπει να καταβάλλονται στο Σ.Π. με βάση 
τις ισχύουσες κάθε φορά διατάξεις της νομοθεσίας. 

7. Δημιουργεί καιτηρεί αρχεία υπόχρεων για την καταβολή 

τωνεπιμέρουςποσώνπουαποτελούντακτικάέσοδατουΣ.Π. 

8. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπη ρεσίες και εκδίδει τα απο¬ 
δεικτικά παραλαβής εισπρακτέων εσόδων. 

9. Ενεργεί, πριν από κάθε χρηματική κατάθεση εκ μέρους 
των εισπρακτόρων, έλεγχο των διπλοτύπων εισπράξεων, 
παραλαμβάνει τις εισπράξεις κ.λ.π. 

10. Εκδίδει τα γραμμάτια είσπραξης των διαφόρων εσό¬ 
δων. 

11. Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

12. Επεξεργάζεται τα στοιχεία και διενεργεί περιοδικούς 
υπολογισμούς του ύψους των οφειλομένων ποσών κατά κα¬ 
τηγορία προσόδου και υπόχρεο. 

13. Μεριμνά για την ενημέρωση των υπόχρεων για την κα¬ 
ταβολή των οφειλόμενων ποσών και για την τήρηση των δια¬ 
δικασιών που ισχύουν για τις προσφυγές των υπόχρεων, ό¬ 
ταν αμφισβητούν το ύψος των οφειλόμενων ποσών. 

14. Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

15. Ασχολείται με την προμήθεια πάσης φύσης υλικού, ε¬ 
κτός του υλικού των έργων, που είναι απαραίτητο για τις υπη¬ 
ρεσίες του Σ.Π. και προσπαθεί να επιτυγχάνει τη συμφερότε- 
ρη τιμή με την παρακολούθηση των τιμών της αγοράς, χωρίς 
να παραγνωρίζει την ποιότητα του προς προμήθεια υλικού. 

16. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του πά¬ 
σης φύσης υλικού των έργων και την υπογραφή τους από 
τις αντίστοιχες Επιτροπές παραλαβής και τη φύλαξη του. 

17. Διενεργεί κάθε πράξη σχετική με τη διαχείριση του υ¬ 
λικού , τη φύλαξη του και τη διάθεσή του βάσει διατακτικών 
της αρμόδιας υπηρεσίας. 

18. Μεριμνά για την έγκαιρη ανανέωση των υλικών που 
πρόκειται να εξαντληθούν. 

19. Τηρεί τις διαδικασίες διεξαγωγής δημοπρασιών ή 
πρόχειρων διαγωνισμών, μεριμνά για τη δημοσίευση στον 
ημερήσιο τύπο των όρων διακήρυξης με καθορισμό της η¬ 
μερομηνίας διεξαγωγής της δημοπρασίας. 

20. Συντάσσει συμβάσεις με τους προμηθευτές, μέριμνα 
για την κοινοποίησή τους στους αρμόδιους και παρακολου¬ 
θεί την τήρηση των όρων των συμβάσεων για την παράδοση 
των υλικών μέσα στις ορισμένες προθεσμίες και την επιβολή 
ποινικής ρήτρας σε περίπτωση εκπρόθεσμων παραδόσεων 
όπως καθορίζεται στις συμβάσεις ή τις διακηρύξεις. 


21. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών του Σ.Π. 
και επιβλέπει τη σωστή και αποτελεσματική λειτουργία των 
εγκατεστημένων υπολογιστών στις υπηρεσίες αυτές. 

4.2.4. Ταμειακή Υπηρεσία 

1. Παραλαμβάνει τα χρηματικά εντάλματα πληρωμών και 
διενεργεί τις πληρωμές προς τους δικαιούχους μετά από έ¬ 
λεγχο των τυχόν επιπρόσθετων δικαιολογητικών που ορίζει 
ο Νόμος ότι πρέπει να προσκομίζουν οι δικαιούχοι (π.χ. φο¬ 
ρολογική ενημερότητα στην περίπτωση των εταίρων κλπ). 

2. Καταγράφει τις διενεργούμενες πληρωμές σύμφωνα 
με τις ισχύουσες διατάξεις και σχετική ενημέρωση του Σ.Π. 

3. Διενεργεί εισπράξεις αντίστοιχων οφειλών προςτοΣ.Π. 
για οποιαδήποτε αιτία, στα γραφεία του Σ.Π. Εκδίδει αντί¬ 
στοιχα γραμμάτια είσπραξης και ενημερώνει σχετικά το πε¬ 
ριοδικό αρχείο οφειλετών κατά οφειλέτη. Τηρεί τις διαδικα¬ 
σίες παρακολούθησης ελέγχου των εισπρακτόρων του. 

4. Καταγράφει τις διενεργούμενες εισπράξεις σύμφωνα 
με τις ισχύουσες διατάξεις και σχετική ενημέρωση του Σ.Π. 

5. Παρακολουθεί την πραγματοποίηση των υποχρεώσε¬ 
ων των οφειλετών προς το Σ. Π. και ενημερώνει για τις καθυ- 
στερούμενες οφειλές. 

6. Μεριμνά για την απόδοση των κάθε φύσεως κρατήσε¬ 
ων υπέρ τρίτων που αντιστοιχούν στα επιμέρους εντάλματα 
πληρωμής. 

7. Καταρτίζει τις περιοδικές καταστάσεις προς πληρωμή 
και των πληρωθέντων εξόδων. 

8. Παραλαμβάνει τους βεβαιωτικούς καταλόγους των υ¬ 
πόχρεων και των αντίστοιχων οφειλομένων στο Σ.Π. ποσών 
κατά κατηγορία προσόδου από το Γραφείο Ελέγχου Εσό¬ 
δων. Εκδίδει και μεριμνά για την κοινοποίηση ατομικών ή ει¬ 
δικών προσκλήσεων προς τους οφειλέτες του Σ.Π. 

9. Ενημερώνει το περιοδικό αρχείο οφειλετών κατά οφει¬ 
λέτη όπου αναγράφονται τα οφειλόμενα ποσά ανά κατηγο¬ 
ρία προσόδου. 

10 Τηρείτις διαδικασίες, αρχεία και γενικά λογαριασμούς 
του λογιστικού συστήματος του Σ.Π. που αφορούν τα ει¬ 
σπρακτέα και τα πραγματοποιηθέντα έσοδά του, σύμφωνα 
με τις ισχύουσες διατάξεις. 

11. Καταρτίζει τις περιοδικές καταστάσεις εισπρακτέων 
εσόδων. 

12. Τηρεί το φυσικό ταμείο στα γραφεία του Σ.Π. 
Διενεργεί χρηματικές δοσοληψίες με τις Τράπεζες. 

13. Τηρεί αρχείο με κάθε είδους παραστατικά και αντί¬ 
στοιχα δικαιολογητικά που χρησιμοποιούνται για την ενη¬ 
μέρωση του λογιστικού συστήματος του Σ.Π. Παρέχει κάθε 
είδους στοιχεία που ζητούνται από Δημόσιες/Ελεγκτικές υ¬ 
πηρεσίες σύμφωνα με τις διατάξεις που ισχύουν εκάστοτε. 

14. Συντάσσει και θεωρεί τα πάσης φύσεως μισθοδοτικά 
στοιχεία όλου το προσωπικού και τα προωθεί αρμοδίως για 
τη σύνταξη των μισθοδοτικών καταστάσεων. 

15. Συγκεντρώνει στοιχεία μεταβολών του προσωπικού ή 
αντίστοιχων καταβληθεισών παροχών ή καταλογισθέντων 
ποσών προς το προσωπικό του Σ. Π., με οποιαδήποτε σχέση 
εργασίας, που αντιστοιχούν και έχουν επίδραση στην κατα¬ 
βολή των αμοιβών τους. 

4.2.5. Οικονομική Διαχείριση των Ν.Π.Δ.Δ. του Σ.Π. 

Εκτελεί τις λειτουργίες οικονομικής διαχείρισης (προϋ¬ 
πολογισμοί, απολογισμοί, λογιστική εσόδων - εξόδων, τα¬ 
μείο) που είναι αναγκαίες για τη λειτουργία των Ν.Π.Δ.Δ. 
του Σ.Π.. Συνεργάζεται μετις διοικήσεις καιτις υπηρεσίες υ¬ 
ποστήριξης των Ν.Π.Δ.Δ. 

ΑΡΘΡΟ 5 

ΤΜΗΜΑ ΤΕΧΝΙΚΩΝ ΕΡΓΩΝ ΚΑΙ ΥΠΗΡΕΣΙΩΝ 

Αρμοδιότητες του Τμήματος είναι η εκπόνηση σχεδίων, 
προγραμμάτων και έργων για την κοινωνική και πολιτιστική 

ανάπτυξη της περιοχής η μελέτη, εκτέλεση και συντήρηση 
έργων τοπικού επιπέδου, καθώς και η μέριμνα για την κα¬ 
θαριότητα, την ενιαία διαχείριση των απορριμμάτων και την 
ύδρευση των ΟΤΑ- μελών του. 

Ειδικότερα οι αρμοδιότητέςτου είναι: 

1. Η υλοποίηση του Πολεοδομικού Σχεδιασμού στα πλαί¬ 
σια των εγκεκριμένων Ζωνών ελέγχου (Ζ.Ο.Ε.) ή των Ειδι¬ 
κών Χωροταξικών Μελετών και η τήρηση των δεδομένων 
του Κτηματολογίου της περιοχής τους, όπως αυτά προκύ¬ 
πτουν από τον συνολικό σχεδίασμά και την ολοκληρωμένη 
διαχείριση του Εθνικού Κτηματολογίου. 

2. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοινω¬ 
νικού εξοπλισμού. 

3. Η μέριμνα για την καθαριότητα, την ενιαία διαχείριση 
των απορριμμάτων και την ύδρευση των ΟΤΑ - μελών του. 

4. Κάθε άλλη σχετική αρμοδιότητα που ήθελε ανατεθεί α¬ 
πό τους Ο.Τ.Α. μέλη του Σ.Π. 

Το αντικείμενο του τμήματος υλοποιείται με την δραστη- 
ριοποίηση των παρακάτω ενοτήτων : 

5.1. ΜΕΛΕΤΗ - ΕΠΙΒΛΕΨΗ & ΠΑΡΑΚΟΛΟΥΘΗΣΗ ΤΕΧ¬ 
ΝΙΚΩΝ ΕΡΓΩΝ - ΕΦΑΡΜΟΓΗ ΠΟΛΕΟΔΟΜΙΚΟΥ ΣΧΕ- 
ΔΙΑΣΜΟΥ & ΚΤΗΜΑΤΟΛΟΓΙΟΥ 
5.1.1 Εκπόνηση μελετών και εκτέλεση έργων. 

1. Προσδιορίζει τους ετήσιους και μεσοπρόθεσμους στό¬ 
χους εκτέλεσης νέων τεχνικών έργων στη περιοχή του Σ.Π. 
και εκτέλεσης εργασιών συντήρησης της υφιστάμενης κοι¬ 
νόχρηστης υποδομής. Προγραμματίζει τις ετήσιες και με¬ 
σοπρόθεσμες μελέτες και τις κατασκευές νέων έργων και 
συντηρήσεων που αναλαμβάνει το τμήμα και καθορίζει τις 
προϋποθέσεις υλοποίησης (χρονοδιάγραμμα, τεχνικός ε¬ 
ξοπλισμός, ανθρώπινο δυναμικό, πόροι κ.λ.π.). 

2. Εισηγείται για την σκοπιμότητα ανάθεσης συγκεκριμέ¬ 
νων τεχνικών έργων σε τρίτους εκτός του Σ.Π. (προμελέτες, 
προκαταρκτικές μελέτες, οριστικές μελέτες, και μελέτες ε¬ 
φαρμογής) καταρτίζει προδιαγραφές μελετών και τηρεί τις 
διαδικασίες ανάθεσης συγκεκριμένων μελετών σε τρίτους 
(σύνταξη διακηρύξεων, τευχών προδιαγραφών, αξιολόγη¬ 
ση εκδηλώσεων ενδιαφέροντος, εισήγηση σχετικών απο¬ 
φάσεων, σύνταξη συμβάσεων κ.λ.π.). 

3. Παρακολουθεί την εκπόνηση μελετών τεχνικών έργΛν 
που ανατίθενται σε τρίτους, τηρεί τις διαδικασίες παρακο¬ 
λούθησης έλεγχου και παραλαβής των μελετών από ποιοτι¬ 
κή και συμβατική άποψη. 

4. Συντάσσει τεχνικές μελέτες είτε για έργα που θα εκτε- 
λεστούν με αυτεπιστασία είτε για έργα που θα ανατεθούν 
σετρίτους, στις περιπτώσεις που αποφασίζεται η εκπόνηση 
μελετών από τις Υπηρεσίες του Σ.Π. 

5. Εισηγείται για την σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει τις προδια¬ 
γραφές των τεχνικών έργων σε τρίτους (δημοπρατήσεις, α¬ 
ξιολόγηση προσφορών, εισήγηση σχετικών αποφάσεων, 
σύνταξη συμβάσεων κ.λ.π.). 

6. Επιβλέπει την εκτέλεση έργων που γίνονται είτε με αυ¬ 
τεπιστασία από τρίτους. Τηρεί τις διαδικασίες παρακολού¬ 
θησης και ελέγχου εκτέλεσης και παραλαβής τεχνικών έρ¬ 
γων από ποιοτική, ποσοτική και συμβατική άποψη. 

7. Φροντίζει για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθηση, 
εκτέλεση και παραλαβή μελετών και τεχνικών έργων. 

8. Συντάσσει τις τεχνικές προδιαγραφές για την προμή¬ 
θεια μηχανημάτων, τεχνικού εξοπλισμού ή υλικών για τις α¬ 
νάγκες του Σ.Π. 

9. Παρακολουθεί την πορεία της εξέλιξης προγραμμά¬ 
των. 


10. Παρακολουθεί τα προγράμματα χρήσης / αξιοποίη¬ 
σης και της κατανομής των τεχνικών μέσων και του ανθρώ¬ 
πινου δυναμικού του τμήματος. Εισηγείται για την λήψη α¬ 
ποφάσεων που στοχεύουν στη βελτίωση της αξιοποίησης 
και της απόδοσης των διατιθέμενων τεχνικών μέσων και 
προσωπικού. 

5.1.2. Εφαρμογή Πολεοδομικού Σχεδιασμού - Κτηματο¬ 
λογίου 

1. Συγκεντρώνει τα στοιχεία, πραγματοποιεί επί τόπου διε- 
ρεύνηση και καταγραφή αδυναμιών του δομημένου χώρου 
στην εδαφική περιφέρεια,που έχουν σχέση με τα θέματα : 

-Ρυθμιστικός / Πολεοδομικός / Ρυμοτομικός Σχεδιασμός 
-Οικιστικός Σχεδιασμός 

-Κυκλοφοριακός και Συγκοινωνιακός Σχεδιασμός 
-Κτίσματα αρχιτεκτονικού ενδιαφέροντος 

2. Τεκμηριώνει τις προηγούμενες αδυναμίες και τηρεί 
σχετικό αρχείο. 

3. Επεξεργάζεται τα στοιχεία που συγκεντρώνονται - κα¬ 
ταγράφονται στα πλαίσια των αρμοδιοτήτων του γραφείου, 
σχεδιάζει και εισηγείται 

προγράμματα επεμβάσεων του Σ.Π. για τη βελτίωση της 
κατάστασης όσον αφορά πολεοδομικά, ρυμοτομικά, οικι¬ 
στικά, κυκλοφοριακά και συγκοινωνιακά θέματα. 

4. Στα πλαίσια των προηγούμενων προγραμμάτων, εκπο¬ 
νεί μελέτες που αφορούν: 

-την πολεοδομική και οικιστική ανάπτυξη της εδαφικής 
περιφέρειας με την τροποποίηση / επέκταση του αντίστοι¬ 
χου σχεδίου 

-την αρχιτεκτονική μορφή και ανάδειξη κτιρίων ή μνημείων 
-την κυκλοφορία και στάθμευση οχημάτων 

5. Εισηγείται την ανάθεση σε τρίτους και επιβλέπει εκπό¬ 
νηση ανάλογων μελετών που εκπονούνται από τρίτους. 

6. Συνεργάζεται με αντίστοιχου αντικειμένου Νομαρχιακές 
ή Κεντρικές Υπηρεσίες και φορείς για την από κοινού ρύθμι¬ 
ση θεμάτων πολεοδομικού, κυκλοφοριακού και συγκοινωνια¬ 
κού σχεδιασμού που απασχολούν την εδαφική περιφέρεια 
και την ανάπτυξη αντίστοιχων κοινών προγραμμάτων. 

7. Εισηγείται αποφάσεις, ρυθμίσεις και προγράμματα ε¬ 
φαρμογής, με βάση τα συμπεράσματα και αποτελέσματα 
των σχετικών μελετών, για την βελτίωση τωνπολεοδομικών, 
ρυμοτομικών, οικιστικών, κυκλοφοριακών και συγκοινωνια¬ 
κών προβλημάτων της Εδαφικής Περιφέρειας. 

8. Εκτελεί εργασίες για την εφαρμογή του σχεδίου πόλης 
ή των εκτός σχεδίου αδειών επί του εδάφους (καθορισμός 
οικοδομικών γραμμών, σύνταξη και έλεγχος τοπογραφικών 
διαγραμμάτων κ.λ.π.). 

9. Τηρεί τις σχετικές διαδικασίες κατάρτισης και έκδοσης 
πράξεων αναλογισμού, προσκυρώσεως καιτακτοποιήσεως 
οικοπέδων. 

10. Εκτελεί τοπογραφικές εργασίες για τις ανάγκες του 
Τμήματος Τεχνικών Υπηρεσιών. 

11. Εκτελεί ή επιβλέπει τοπογραφικές εργασίες που ανα¬ 
τίθενται σετρίτους. 

12. Ενημερώνει συνεχώς τα τοπογραφικά διαγράμματα 
της εδαφικής περιφέρειας. 

13. Εκτελεί ή επιβλέπει τοπογραφικές εργασίες για την 
σύνταξη κτηματολογίου της εδαφικής περιφέρειας. 

14. Τηρεί αρχείο πολεοδομικών σχεδίων και κτηματολογίου. 
5.1.3. Διοικητική υποστήριξη-τεκμηρίωση τεχνικών και οι¬ 
κονομικών στοιχείων 

1 .Συγκεντρώνει υλικό και τηρεί τεχνικό φυσικό αρχείο 
(π.χ. σε φακέλλους) έργων του τμήματος σε τρία επίπεδα: 
-Προγραμματισμένα έργα 
-Υπό εκτέλεση έργα 
-Αποπερατωθέντα 

Στο αρχείο περιλαμβάνονται κάθε φύσης έγγραφα, έντυ¬ 
πα, αλληλογραφία, παραστατικά, μελέτες, σχέδια κ.λ.π. που 
προγραμματίζει, εκτελεί ή έχει αποπερατώσει το τμήμα. 

2. Τηρεί τεχνική βιβλιοθήκη και αρχείο τεχνικής νομοθεσίας. 

3. Τηρείτεχνικόπληροφοριακό αρχείο έργωντουτμήματος. 

4. Τηρεί κοστολογικό αρχείο έργωντουτμήματος. Στο αρ¬ 
χείο τηρούνται κάθε είδους δαπάνες και αναλώσεις που α¬ 
ντιστοιχούν στην εκτέλεση καθενός απ’ τα έργα του τμήμα¬ 
τος σε συνεργασία με τις οικονομικές υπηρεσίες. 

5. Τηρεί αρχείο προγραμμάτων έργων του τμήματος. 

6. Τηρεί αρχείο διατιθέμενων μέσων και ανθρωπίνου δυ¬ 
ναμικού του τμήματος και κατανομής στις επιμέρους δρα¬ 
στηριότητες και έργα αυτού. 

7. Παρέχει πληροφορίες προς τις υπόλοιπες υπηρεσίες 
του Σ.Π. κατά περίπτωση ή με συστηματικό τρόπο, για την 
πορεία εξέλιξης των έργων του τμήματος από χρονικής, οι¬ 
κονομικής και κοστολογικής άποψης. 

8. Εξάγει περιοδικές στατιστικές καταστάσεις που αφο¬ 
ρούν της εκτέλεση των έργων καθώς και την αξιοποίηση 
των διατιθεμένων τεχνικών μέσων και του τεχνικού προσω¬ 
πικού. 

9. Παρέχει γραμματειακές υπηρεσίες στοτμήμα. 

10. Χειρίζεται τον μηχανογραφημένο εξοπλισμό που είναι 
αναγκαίος για την αποδοτική εκτέλεση των δραστηριοτή¬ 
των του τμήματος. 

11. Εκτελεί κάθε σχεδιαστική εργασία για τις ανάγκες του 
τμήματος. 

5.1.4. Προμήθειες 

1. Ετοιμάζει τις ετήσιες προμήθειες σε συνεργασία με τις 
λοιπές υπηρεσίες του Σ.Π. 

2. Συγκεντρώνει τις αιτήσεις εκδήλωσης αναγκών προμή¬ 
θειας ειδών από τις επιμέρους διοικητικές ενότητες του Σ.Π. 

3. Τηρεί τις διαδικασίες για την έγκριση της σκοπιμότητας 
κάθε προμήθειας και των διαδικασιών για την κατακύρωση 
τωνπρος προμήθεια ειδών σε συγκεκριμένους προμηθευτές. 

4. Παρακολουθεί την εκτέλεση κάθε παραγγελίας μέχρι 
και την παραλαβή των παραγγελθέντων ειδών. 

5. Φροντίζει για την σύσταση και υποστήριξη της λειτουρ¬ 
γίας επιτροπών με μέλη από τον πολιτικό ή υπηρεσιακό μηχα¬ 
νισμό του Σ.Π. που συστήνονται για την κατάρτιση προδια¬ 
γραφών, την διενέργεια διαγωνισμών τη λήψη και αξιολόγη¬ 
ση προσφορών, την παραλαβή των παραγγελμένων ειδών. 

6. Ετοιμάζει περιοδικούς απολογισμούς προγραμμάτων 
προμηθειών ή απολογισμών κατά περίπτωση προμηθειών. 

7. Φροντίζει για την τήρηση των διαδικασιών χαρακτηρι¬ 
σμού υλικού / εξοπλισμού ως άχρηστων ή υλικών που πλεο¬ 
νάζουν και τήρηση των διαδικασιών καταστροφής, απομά¬ 
κρυνσης ή εκποίησης των υλικών αυτών. 

8. Διενεργεί έρευνα αγοράς για την τεκμηρίωση της δια¬ 
θεσιμότητας των ειδών που ενδιαφέρουν τον Σ.Π. και την 
λήψη στοιχείων τιμών προμήθειας. 

5.2. ΚΑΘΑΡΙΟΤΗΤΑ - ΔΙΑΧΕΙΡΙΣΗ ΑΠΟΡΡΙΜΜΑΤΩΝ - 
ΥΔΡΕΥΣΗ 

1. Η εκτέλεση εργασιών αποκομιδής, μεταφοράς και διά¬ 
θεσης των αστικών και βιομηχανικών απορριμμάτων. 

2. Η λειτουργία χώρου υγειονομικής ταφής απορριμμάτων 

3. Η εκτέλεση εργασιών καθαριότητας των κοινόχρηστων 
χώρωντης περιοχής (χείμαρροι, δρόμοι, πάρκα, περιοχές ι¬ 
διαίτερου φυσικού κάλλους κλπ.). 

4. Η εκτέλεση προγραμμάτων ανακύκλωσης. 

5. Η συντήρηση σε θέση λειτουργίας τα μηχανήματα δια- 

χείρισηςτων απορριμμάτων και συναφών δραστηριοτήτων. 

6. Η συντήρηση του δικτύου ύδρευσης, των δεξαμενών 
και των αντλιοστασίων. 

7. Η συγκέντρωση των ενδείξεων των υδρομετρητών των 


ατομικών παροχών και προώθηση των στοιχείων στη γραμ¬ 
ματεία για την έκδοση καταλόγων. 

Κ ΕΦΑΛΑΙΟ Β 

ΟΡΓΑΝΑ ΚΑΙ ΔΙΑΔΙΚΑΣΙΕΣ ΔΙΟΙΚΗΣΗΣ ΤΩΝ ΥΠΗΡΕΣΙΩΝ 
ΤΟΥ Σ.Π. 

ΑΡΘΡΟ 6 
ΔΙΕΥΘΥΝΤΗΣ 

1. ΠροίσταταιτωνΤμημάτωνκαιΓραφείωνπου υπάγονται 
στο Σ.Π. 

2. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή επίδοση όλων των υπαλλή- 
λωντου Σ.Π. και τους καθοδηγεί κατά την εκτέλεση των υ¬ 
πηρεσιακών τους καθηκόντων. 

3. Παρακολουθείτηντήρησητων Νόμων, διαταγμάτων, α¬ 
ποφάσεων κ.λ.π., που αφορούν το Σ.Π.. 

4. Κατανέμει την εργασία στους υπαλλήλους ανάλογα με 
τις συνολικές ανάγκες. 

5 . Μπορεί να απασχολεί οποιονδήποτε από το προσωπι¬ 
κό της Υπηρεσίας του για την εκτέλεση κάθε άλλης εργα¬ 
σίας ανάλογα με τις ανάγκες που παρουσιάζονται σε κάθε 
τμήμα. 

6. Ενημερώνεται για όλη την εισερχόμενη και εξερχομενη 
αλληλογραφία που αφοράτο Σ.Π., χαρακτηρίζει και κατανέμει 
αυτή σύμφωνα με τις αρμοδιότητες των Τμημάτων και δίνει τις 
αναγκαίες οδηγίες για τις ενέργειες που πρέπει να γίνουν. 

7. Υπογράφει αποφάσεις - ύστερα από εξουσιοδότηση 
του Προέδρου - και τα υπηρεσιακά έγγραφα. 

8. Θεωρεί μετην μονογραφή του και υποβάλλει όλατα έγ¬ 
γραφα που συντάσσονται από τα τμήματα για έγκριση και 
υπογραφή από τον Πρόεδρο ή το νόμιμο αναπληρωτή του 
καθιστάμενος έτσι συνυπεύθυνος για τη νομιμότητα της ε¬ 
νέργειας. 

9. Θεωρεί τη βεβαίωση της εργασίας του προσωπικού 
που υπηρετεί στο Σ.Π. 

10. Εισηγείται όλα τα θέματα των αρμοδιοτήτων του Σ.Π. 
στον Πρόεδρο, υπογράφοντας τις σχετικές εισηγήσεις. 

11. Προΐσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσει τις απόψεις του πάνω στα διάφορα υπηρε¬ 
σιακά θέματα. Συντάσσει τις ετήσιες εκθέσεις αξιολόγησης 
των υπηρετούντων στο Σ.Π. υπαλλήλων. 

12. Δέχεται τους πολίτες και παρέχει σ'αυτούς όσες πλη¬ 
ροφορίες επιτρέπεται από τις κείμενες διατάξεις και είναι υ¬ 
ποχρεωμένος να βρίσκεται στη θέση του κατά τις ώρες υ¬ 
ποδοχής του κοινού, για την επίλυση των τυχόν μεταξύ αυ¬ 
τών και των Τμημάτων του Σ.Π. διαφορών. 

ΑΡΘΡΟ 7 

ΠΡΟΪΣΤΑΜΕΝΟΣ ΤΜΗΜΑΤΟΣ 

1. Είναι υπεύθυνος για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων του Τμήματος 
που προΐσταται. 

2. Φροντίζει για την εφαρμογή των Νόμων, διαταγμάτων και 
των αποφάσεων και εγκυκλίων που τους κοινοποιούνται, ενη¬ 
μερώνοντας τους υπαλλήλους τους δίνοντας παράλληλα τις 
αναγκαίες επεξηγήσεις και οδηγίες για την εκτέλεσή τους. 

3. Κατανέμει την εργασία στους υπαλλήλους καιτους κα¬ 
θοδηγεί, ελέγχει δετηντακτική παρουσία, εργατικότητα και 
πειθαρχία τους. 

4. Εκτελεί τις εντολές του Διευθυντή, εισηγείται σ’αυτόντις 
υποθέσεις της αρμοδιότητάς τους, του υποβάλλει υπηρεσια¬ 
κές εκθέσεις και σημειώματα για την πορεία εργασιών του 
Τμήματός τους καθώς και των υποθέσεωνπου εκκρεμούν. 

5. Συντάσσει τις εκθέσεις αξιολόγησης των υπηρετού¬ 
ντων υπαλλήλων τις οποίες στη συνέχεια υποβάλλει στον 
Διευθυντή για περαιτέρω κρίση. 

6. Προσυπογράφει την αλληλογραφία της υπηρεσίας 
τους, συντάσσοντας προσωπικά τα σημαντικότερα έγγρα¬ 
φα και καθίσταται υπεύθυνος για τη νομιμότητα της ενέρ¬ 
γειας και την ακρίβεια των αναφερόμενων σ’αυτά πραγμα¬ 
τικών περιστατικών. 

7. Δέχεται τους πολίτες και παρέχει σ’αυτούς όσες πλη¬ 
ροφορίες επιτρέπεται από τις κείμενες διατάξεις και είναι υ¬ 
ποχρεωμένος να βρίσκεται στην θέση του κατά τις ώρες υ¬ 
ποδοχής του κοινού. 

8. Βεβαιώνει την εργασία του προσωπικού που υπηρετεί 
στο Τμήμα του. 

ΑΡΘΡΟ 8: 

ΛΟΙΠΟ ΠΡΟΣΩΠΙΚΟ ΤΜΗΜΑΤΩΝ 

1. Στα πλαίσια των αρμοδιοτήτων των δύο γραφείων και 
του τμήματος είναι τοποθετημένοι οι υπάλληλοι, ανεξάρτη¬ 
τα από την εργασιακή τους σχέση, εκτελούν την εργασία 
που τους έχει ανατεθεί με προσοχή, επιμέλεια και ευσυνει¬ 
δησία, κάτω από τις οδηγίες και κατευθύνσεις του προϊστα¬ 
μένου τους, σύμφωνα με την κείμενη νομοθεσία. 

2. Όσοι χειρίζονται ή χρησιμοποιούν μηχανήματα ή οχή¬ 
ματα, εργαλεία, διάφορες συσκευές κ.λ.π., είναι υπεύθυνοι 
για κάθε αδικαιολόγητη απώλεια, φθορά ή καταστροφή κυ¬ 
ρίως όταν αυτή οφείλεται σε αμέλεια ή κακή χρήση. 

3. Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για την 
ακρίβεια των πραγματικών στοιχείων που προκύπτουν από τα 
τηρούμενα στο Σ.Π. βιβλία, φακέλους και άλλα παραστατικά. 

4. Αναφέρουν στον Προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να ε¬ 
πιλυθούν άμεσα ή εντός των προθεσμιών που έχουν ταχθεί. 

5. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΑΡΘΡΟ 9 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ 
Οι θέσεις εργασίας κάθε διοικητικής ενότητας με τις ανά¬ 
λογες περιγραφές εργασίας, η εσωτερική κατανομή αντι¬ 
κειμένων και η ανάθεση αρμοδιοτήτων στο προσωπικό του 
Σ. Π., καθώς και σε οποιαδήποτε άλλη εσωτερική διαδικασία 
διοίκησης ή λειτουργίας του Σ.Π., ορίζονται με απόφαση 
του Προέδρου του Σ.Π. 

ΚΕΦΑΛΑΙΟ Γ' 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 

ΑΡΘΡΟ 10 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 

Οι κατηγορίες και οι κλάδοι του προσωπικού που θα στε¬ 
λεχώσει το Σ.Π. προβλέπονται στα Π.Δ. 37α/87 και Π.Δ. 
22/90 και είναι: 

ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΠΕ: 

ΠΕΙ Διοικητικών Οικονομολόγων/1 θέση) 

ΠΕ4 Αρχιτεκτόνω ν-Μηχ.(1 θέση) 

Κατηγορία ΤΕ: 

ΤΕ2 Κοινωνικών Λειτουργών/1 θέση) 

ΤΕ 17 Διοικητικών Λογιστών/1 θέση) 

Κατηγορία ΔΕ: 

ΔΕ 14 Ελεγκτών εσόδων-εξόδων(1 θέση) 

ΔΕ 15 Εισπρακτόρων(1 θέση) 

ΤΕΧΝΙΚΟ ΠΡΟΣΩΠΙΚΟ 
Κατηγορία ΠΕ: 

ΠΕ3 Πολιτικών Μηχανικών(2 θέσεις) 


ΠΕ5 Μηχανολόγων Μηχανικών(1 θέση) 

ΠΕ6 Τοπογράφων Μηχανικών(1 θέση) 

Κατηγορία ΤΕ : 

ΤΕ3 Τεχνολόγων Πολιτ.Μηχ./Ι θέση) 
ΤΕ4Τεχν.Ηλεκτρ.Μηχ.(1 θέση) 

ΤΕ 19 Πληροφορικής Η/Υ/1 θέση) 

Κατηγορία ΔΕ: 

ΔΕ28 Χειριστ.Μηχ.Έργων/1 θέση) 

ΔΕ29 Οδηγών Αυτ/των(4 θέσεις) 

ΔΕ 38 Προσωπικού Η/Υ/1 θέση) 

Κατηγορία ΥΕ: 

ΥΕ16 Προσωπικού καθαριότητας(10 θέσεις) 
ΓΕΩΠΟΝΙΚΟ ΠΡΟΣΩΠΙΚΟ 
Κατηγορία ΠΕ: 

ΠΕ9 Γεωπόνων/1 θέση) 

ΑΡΘΡΟ 11 

ΘΕΣΕΙΣ ΚΑΤΕΧΟΜΕΝΕΣ 

Α. Σύμφωνα με τις διατάξεις των άρθρων 19,20 και 236 έ¬ 
ως 238 του Ν.1188/81, την 45/90 πράξη της επιτροπής της 
ΠΥΣ 52/90, κατέχονται οι εξής αδιαβάθμιστες θέσεις. 

1. Μία (1) θέση του κλάδου ΔΕ 28 οδηγού αυτοκινήτου. 

2. Δύο (2) θέσεις του κλάδου ΥΕ 16 εργατών γενικά. 

Β. Σύμφωνα με τις διατάξεις του άρθρου 5 παρ.8 του Ν. 
1874/1990 κατέχονται δύο ( 2 ) θέσεις προσωποπαγείς με 
σχέση εργασίας αορίστου χρόνου. 

1. Μία (1) θέση ΠΕ. 

2. Μία (1) θέση ΤΕ. 

ΑΡΘΡΟ 12 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 
1 .Εισαγωγικός βαθμός των υπαλλήλων και κλάδων Πανε¬ 
πιστημιακής, Τεχνολογικής και Δευτεροβάθμιας Εκπαίδευ¬ 
σης ορίζεται ο βαθμός Δ και καταληκτικός ο βαθμός Α. 

2.Εισαγωγικός βαθμός των υπαλλήλων των Κλάδων 
Υποχρεωτικής Εκπαίδευσης ορίζεται ο βαθμός Ε και κατα¬ 
ληκτικός ο βαθμός Β. 

ΑΡΘΡΟ 13 

ΘΕΣΕΙΣ ΔΙΕΥΘΥΝΤΩΝ ΚΑΙ ΠΡΟΪΣΤΑΜΕΝΩΝ 

1. Στην Διεύθυνση του Σ.Π. προίσταται μόνιμος Υπά¬ 
λληλος κλάδου ΠΕ. 

2. Στο Τμήμα Διοικητικών και Οικονομικών Υπηρεσιών 
προίσταται μόνιμος Υπάλληλος κλάδου ΠΕΙ, σε περίπτωση 
έλλειψης αυτού, Υπάλληλος του κλάδου ΤΕ7 και σε περί¬ 
πτωση έλλειψης αυτού του κλάδου ΔΕΙ. 

3. Στο Τμήμα Τεχνικών Υπηρεσιών προίσταται μόνιμος 
Υπάλληλος των κλάδων ΠΕ3 ή ΠΕ6. Σε περίπτωση έλλειψης 
Υπαλλήλων ΠΕ, προΐστανται Υπάλληλοι των κλάδων ΤΕ. 

4. Μετακίνηση Προϊσταμένου οργανικής μονάδας γίνεται 
μόνο σε θέση Προϊσταμένου οργανικής μονάδας αντίστοι¬ 
χου επιπέδου. 

5. Τον Προϊστάμενο που απουσιάζει ή κωλύεται αναπλη¬ 
ρώνει στα καθήκοντά του ο ανώτερος σε βαθμό Υπάλληλος 
που υπηρετεί στην ίδια οργανωτική μονάδα και εφόσον ο 
κλάδος στον οποίο ανήκει προορίζεται για κατάληψη θέσεων 
προϊσταμένων. Αν υπηρετούν περισσότεροι Υπάλληλοι με 
τονίδιο βαθμό, αυτόςπου ορίζεται από τον Πρόεδροτου Σ.Π. 

ΑΡΘΡΟ 14 
ΑΚΡΟΤΕΛΕΥΤΙΟ 

Η απόφαση αυτή επιβαρύνει τον προϋπολογισμό του Σ.Π. 
της 5ης Εδαφικής Περιφέρειας με ποσό που δεν μπορεί να 
προσδιορισθεί. 


12862 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 16 Δεκεμβρίου 1996 

Με εντολή Γενικού Γραμματέα 
Περιφέρειας Κεντρικής Μακεδονίας 
Ο Διευθυντής Δασών 
ΣΤΥΛ. ΠΑΠΑΔΟΠΟΥΛΟΣ 

-Φ- 

Αοιθ. ΕΣ 43666 , ( 2 ) 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας της Κοινότητας -ηροχωρίου Ν. Θεσ¬ 
σαλονίκης. 

Ο Δ/ΝΤΗΣΤΗΣ ΠΕΡΙΦ/ΚΗΣΔ/ΣΗΣ Ν. ΘΕΣ/ΝΙΚΗΣ 
Έχοντας υπόψη: 

1. Τις διατάξεις των άρθρων 2,12 (όπως τροποποιήθηκε 
με το άρθρο 8 παρ.5 του Ν. 2307/1995) και 320 του Ν. 
1188/1981. 

2. Τις διατάξεις του Ν. 1586/1986. 

3. Το Π .Δ. 37α/1987 όπως τροποποιήθηκε και συμπληρώ¬ 
θηκε μετο Π.Δ. 22/1990. 

4. Τις διατάξεις των άρθρων 34-38 του Ν. 2190/1994. 

5. Τη διάταξη του άρθρου 14 του Ν. 2399/1996 (ΦΕΚ 90 Α’) 
με την οποία καταργείται η θέση του Περ. Δ/ντη και την α- 
ριθ.πρωτ. 943/1996 απόφασητου Γεν. Γραμμ. Περιφέρειας 
Κεντρικής Μακεδονίας με την οποία ορίζεται ο αναπληρω¬ 
τής αυτού. 

6. Τη σύμφωνη γνώμη του Υπηρεσιακού Συμβουλίου υ¬ 
παλλήλων Ο.Τ.Α. Ν. Θεσ/νίκης (πληνδήμου Θεσ/νίκης) που 
διατυπώθηκε στο 4/24.10.1996 πρακτικό (θέμα 25ο). 

7. Την αριθ. 82 /1995 απόφαση του κοινοτικού συμβουλίου 
Ξηροχωρίου, αποφασίζουμε: 

Εγκρίνουμε την τροποποίηση και προσαρμογή στις διατά¬ 
ξεις του Ν. 2190/1994 του Οργανισμού Εσωτερικής Υπηρε¬ 
σίας της κοινότητας Ξηροχωρίου του Νομού Θεσσαλονίκης 
κατά τα οριζόμενα στην 85/1995 απόφαση του κοινοτικού 
συμβουλίου και στην αριθ. 4/1996 σύμφωνη γνώμη του Υπη¬ 
ρεσιακού Συμβουλίου υπαλλήλων ΟΤΑ Ν. Θεσσαλονίκης 
(πλην δήμου Θεσσαλονίκης) ώστε η διάρθρωση και η δια- 
βάθμιση των υπηρεσιών της κοινότητας να έχει ως εξής: 

«Γραμματεία» με τις εξής θέσεις: 

1. Κατηγορία ΔΕ 

α. Κλάδος ΔΕΙ διοικητικού 
Μία θέση με βαθμούς Δ-Α. 

2. Κατηγορία ΥΕ 

α. Κλάδος ΥΕ16 εργατών-γενικά 
Μία (1) θέση με βαθμούς Ε-Β 

Προσωπικό με σχέση εργασίας ιδιωτικού δικαίου αορί¬ 
στου χρόνου: 

Μία (1) προσωρινή - προσωποπαγής θέση εργάτη ύδρευ¬ 
σης μερικής απασχόλησης. Η θέση αυτή καταργείται όταν 
κενωθεί με οποιοδήποτε τρόπο. 

Μοναδικός προϊστάμενος της υπηρεσίας είναι ο Πρό¬ 
εδρος της κοινότητας. 

Ακροτελεύτια διάταξη: Με την τροποποίηση αυτή προκα- 
λείται συνολική δαπάνη σε βάρος του προϋπολογισμού της 
κοινότητας Ξηροχωρίου ύψους περίπου 2.100.000 δρχ., ε¬ 
φόσον καλυφθεί η νέα θέση. 

Για το 1996 δεν προβλέπεται να δημιουργηθεί σχετική δα¬ 
πάνη σε βάρος του προϋπολογισμού του δήμου. Για τα επό¬ 
μενα έτη εφόσον υπάρξει σχετική πρόβλεψη θα εγγράφει α¬ 
νάλογη πίστωση στον προϋπολογισμό, στον Κ. Α. 111.1. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Δεκεμβρίου 1996 

Με εντολή Γ ενικού Γ ραμματέα 
Περιφ. Κεντρ. Μακεδονίας 
Ο Δ/ντής Δασών 
ΣΤΕΛΙΟΣ ΠΑΠΑΔΟΠΟΥΛΟΣ 

-Φ- 

Αοιθ. ΕΣ 42322 (3) 

Τροποποίηση της συστατικής πράξης του νομικού προσώ¬ 
που με την επωνυμία «Σχολική Επιτροπή 1ου Δημοτικού 
Σχολείου και 2ου Νηπιαγωγείου» Δήμου Αγίου Αθανα¬ 
σίου Νομού Θεσσαλονίκης. 

Ο ΠΡΟΪΣΤΑΜΕΝΟΣ ΤΗΣ ΠΕΡ/ΚΗΣ Δ/ΣΗΣ Ν. ΘΕΣ/ΝΙΚΗΣ 
Έχοντας υπόψη: 

Τις διατάξεις του άρθρου 203 του Π.Δ/τος410/1995 «περί 
κωδικοποιήσεως σε ενιαίο κείμενο νόμου, με τίτλο 
Δημοτικός και Κοινοτικός Κώδικας των ισχυουσών διατάξε¬ 
ων του δημοτικού και κοινοτικού κώδικα, όπως τροποποιή¬ 
θηκαν και συμπληρώθηκαν». 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τη διάταξη του άρθρου 14του Ν. 2399/1996 (ΦΕΚΘΟΑ’) 
με την οποία καταργείται η θέση του Περιφερειακού Δ/ντή 
και την αριθ. πρωτ. 943/1996 απόφασητου Γ εν. Γ ραμματέα 
Περιφέρειας Κεντρικής Μακεδονίας με την οποία ορίζεται ο 
αναπληρωτήςτου. 

4. Την Εσ. 10207/1992 (ΦΕΚ 278/Β/1992) απόφαση του 
Νομάρχη Θεσσαλονίκης με την οποία συστάθηκε το νομικό 
πρόσωπο «Σχολική Επιτροπή 1ου Δημοτικού Σχολείου και 
2ου Νηπιαγωγείου» Δήμου Αγίου Αθανασίου του Νομού μας. 

5. Την αριθ. 123/1996 απόφαση του δημοτικού συμβουλί¬ 
ου Αγίου Αθανασίου, αποφασίζουμε: 

Τροποποιούμε την αριθ. Εσ. 10207/1992 (ΦΕΚ 278/Β/ 
1992) απόφαση του Νομάρχη Θεσσαλονίκης με την οποία 
συστάθηκε το νομικό πρόσωπο «Σχολική Επιτροπή 1ου 
Δημοτικού Σχολείου και 2ου Νηπιαγωγείου» Δήμου Αγίου 
Αθανασίου του Νομού μας λόγω της σύστασης και 3ου 
Νηπιαγωγείου στο Δήμο ως εξής: 

Η «Σχολική Επιτροπή 1 ου Δημοτικού Σχολείου και 2ου 
Νηπιαγωγείου» μετονομάζεται σε «Σχολική Επιτροπή 1ου 
Δημοτικού Σχολείου - 2ου Νηπιαγωγείου και 3ου Νηπι¬ 
αγωγείου» Αγίου Αθανασίου. 

Το νομικό πρόσωπο διοικείται από διοικητικό συμβούλιο 
σύμφωνα με τις διατάξεις της παρ. 3 του άρθρου 203 του 
ΠΔ 410/1995 (ΔΚΚ). 

Κατά τα λοιπά ισχύει η αριθ. Εσ. 10207/1992 (ΦΕΚ 
278/Β/1992) απόφαση του Νομάρχη Θεσσαλονίκης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου Αγίου 
Αθανασίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Δεκεμβρίου 1996 

Με εντολή Γενικού Γ ραμματέα 
Περιφ. Κεντρ. Μακεδονίας 
Ο Δ/ντής Δασών 
ΣΤΕΛΙΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



